text: [{"text_idx": "#000000", "text": "Vi\u00f0merkingar til innslag i\u0301 Degi & Viku fra\u0301 22. mai 2020"}, {"text_idx": "#000001", "text": "Sinnisbati ynskir vi\u00f0 hesum at vi\u0301sa takksemi fyri, at Kringvarpi\u00f0 i\u0301 Degi & Viku enn einafer\u00f0 vi\u0301sir a\u0301 umst\u00f8\u00f0urnar, ta\u0301 ta\u00f0 kemur til ung og sa\u0301larheilsu. \u00d8ki\u00f0 er sera fj\u00f8lbroytt, og ta\u00f0 kann kennast torf\u00f8rt hja\u0301 teimum flestu, at fa\u0301a grei\u00f0u a\u0301, hv\u00f8rji tilbo\u00f0 eru a\u0301 \u00f8kinum. Eisini kann ta\u00f0 kennast torf\u00f8rt at fa\u0301a grei\u00f0u a\u0301, hvar ta\u00f0 er mest skynsamt at seta inn, fyri at b\u00f8ta um korini hja\u0301 teimum ungu sum stri\u0301\u00f0ast sinnisliga og hava trupulleikar av vanligum liviumst\u00f8\u00f0um, sum serliga stinga seg upp, ta\u0301 ein er ungur."}, {"text_idx": "#000002", "text": "Ta\u00f0 er sera jaligt, at Fo\u0301lkaheilsura\u0301\u00f0i\u00f0 hevur lati\u00f0 gj\u00f8rt eina sto\u0301ra kanning, sum gevur eina st\u00f8\u00f0umynd av, hvussu sa\u0301larheilsan er millum f\u00f8royingar. Sum a\u0301\u00f0ur vi\u0301st a\u0301 fra\u0301 no\u0301gvum akt\u00f8rum, so eru hagt\u00f8l sum heild ein mangul i\u0301 F\u00f8royum. Ti\u0301 er hetta eitt jaligt i\u0301kast, sum ger, at ta\u00f0 ber til at seta t\u00f8l a\u0301 tann tendensin vit, saman vi\u00f0 mongum \u00f8\u00f0rum, hava s\u00e6\u00f0 og vi\u0301st a\u0301 i\u0301 fleiri a\u0301r."}, {"text_idx": "#000003", "text": "Sinnisbati ynskir at leggja fylgjandi vi\u00f0merkingar til innslagi\u00f0 i\u0301 Degi & Viku fra\u0301 tann 22. mai 2020 (si\u0301 innslagi\u00f0 her: "}, {"text_idx": "#000004", "text": "Spurningurin um, hvi\u0301 fleiri ung i\u0301 F\u00f8royum stri\u0301\u00f0ast vi\u00f0 sinnisligar avbjo\u0301\u00f0ingar sum eitt nu\u0301 o\u0301tta og angist og at fleiri somulei\u00f0is hava avbjo\u0301\u00f0ingar vi\u00f0 einsemi, er ein spurningur, sum fer i\u0301 fleiri \u00e6ttir. Ta\u00f0 ger svari\u00f0 ti\u0301skil eisini. Magni Mohr, forma\u00f0ur i\u0301 Fo\u0301lkaheilsura\u0301\u00f0num vi\u0301sir i\u0301 innslagnum a\u0301, at ein partur av fra\u0301grei\u00f0ingini kundi veri\u00f0, at vit i\u0301 F\u00f8royum hava fyri, at fara uttanlands at nema okkum u\u0301tbu\u0301gving. At fara undir h\u00e6gri lesna er krevjandi. Ta\u00f0 krevur no\u0301gv av ti\u0301 einstaka og ti\u0301 eisini at ein er f\u00f8rur fyri at megna ta avbjo\u0301\u00f0ingina i\u0301 ti\u0301 l\u00f8tuni ein fer undir lesna\u00f0in. Hetta merkir sja\u0301lvsagt, at tey ungu, sum hava avbjo\u0301\u00f0ingar, i\u0301 sto\u0301ra mun ikki fara. Hin vegin er ta\u00f0 at vera verandi i\u0301 F\u00f8royum i\u0301 sto\u0301ran mun eitt val, somulei\u00f0is sum at fara uttanlands at nema s\u00e6r u\u0301tbu\u0301gving er eitt val. Ti\u0301 eru o\u0301iva\u00f0 li\u0301ka no\u0301gv ung i\u0301 F\u00f8royum, sum ikki hava hesar avbjo\u0301\u00f0ingarnar, og at lutfalsliga h\u00f8ga tali\u00f0 kann fra\u0301grei\u00f0ast u\u0301t fra\u0301 fleiri \u00f8\u00f0rum parametrum. Eitt nu\u0301 vantandi tilbo\u00f0um a\u0301 \u00f8kinum og okkara vantandi mentan um opinleika i\u0301 samfelag okkara."}, {"text_idx": "#000005", "text": "Kanningin sum Fo\u0301lkaheilsura\u0301\u00f0i\u00f0 hevur fingi\u00f0 til vega ver\u00f0ur samanborin donsk t\u00f8l. I\u0301 Danmark eru fleiri tilbo\u00f0 til ung, sum eru vi\u00f0 til at lofta teimum, solei\u00f0is at st\u00f8\u00f0an hja\u0301 teimum ikki versnar. Eitt nu\u0301 eru o\u0301keypis sa\u0301larfr\u00f8\u00f0ilig tilbo\u00f0 hja\u0301 fleiri kommunum. Ungdo\u0301msra\u0301\u00f0geving, eitt nu\u0301 Headspace, sum virkar fyribyrgjandi, telefon- og kjattra\u0301\u00f0geving alt samd\u00f8gri\u00f0 og samr\u00f8\u00f0u- og vi\u00f0ger\u00f0arbo\u0301lkar, sum b\u00e6\u00f0i virkar fyribyrgjandi og linnandi. Umframt hetta eru sett a\u0301 stovn psykiatrisk tilbo\u00f0, sum innihalda fleiri bra\u0301\u00f0feingist\u00e6nastur, sum eitt nu\u0301 psykiastriskt ska\u00f0astovutilbo\u00f0, telefonlinjur og t\u00e6ttari tv\u00f8rfaklig samst\u00f8rv millum akt\u00f8rar a\u0301 summum \u00f8kjum. Hesi tilbo\u00f0 eru fa\u0301 av mongum, sum ein kundi vi\u0301st a\u0301, ho\u0301ast Danmark ei heldur er framgonguland a\u0301 \u00f8llum \u00f8kjum. U\u0301t fra\u0301 hesum kann ta\u00f0 to\u0301 kennast torf\u00f8rt at samanbera F\u00f8royar vi\u00f0 Danmark, ti\u0301 fortreytirnar eru so ymiskar og fleiri av tilbo\u00f0unum ikki eru til. Sinnisbati hevur saman vi\u00f0 fleiri \u00f8\u00f0rum fel\u00f8gum og akt\u00f8rum, fer\u00f0 aftana\u0301 fer\u00f0 vi\u0301st a\u0301 st\u00f8\u00f0una a\u0301 \u00f8kinum vi\u00f0 i\u0301t\u00f8kiligum tilm\u00e6lum. Ta\u00f0 er jaligt, at fleiri batar eru framdir seinastu a\u0301rini, men politiska ra\u00f0festingin av \u00f8kjunum hevur sum heild veri\u00f0 ov li\u0301til i\u0301 ov mong a\u0301r, alsamt me\u00f0an st\u00f8\u00f0an er versna\u00f0, og t\u00e6r peningaupph\u00e6ddirnar sum eru settar av til \u00f8ki\u00f0, tykast ikki at r\u00f8kka no\u0301g langt, sum ynskir eru um."}, {"text_idx": "#000006", "text": "Sinnisbati ynskir vi\u00f0 hesum at takka teimum, sum tra\u00f0ka fram, grei\u00f0a fra\u0301 si\u0301ni s\u00f8gu, eru vi\u00f0 at skapa enn betri karmar fyri fo\u0301lkivi\u00f0 sinnisligum avbjo\u0301\u00f0ingum i\u0301 F\u00f8royum og sum fer aftana\u0301 fer eru har, ta\u0301 a\u0301 stendur. Talan eru um tey sum eru sju\u0301k, hava veri\u00f0 sju\u0301k og \u00f8ll tey avvar\u00f0andi, fakfo\u0301lk, fel\u00f8g og stovnar, sum hv\u00f8nn dag stri\u0301\u00f0ast fyri, at umst\u00f8\u00f0urnar og li\u0301vi\u00f0 skal gerast betri hja\u0301 \u00f8llum p\u00f8rtum."}, {"text_idx": "#000007", "text": "Sinnisbati hevur i\u0301 dag sent landssty\u0301rismanninum i\u0301 Heilsuma\u0301lum ein fyrispurning um fleiri av omanfyristandi vi\u00f0urskiftum og spurt n\u00e6r vit kunnu v\u00e6nta, at tilm\u00e6lini i\u0301 Heildar\u00e6tlanini fyri sa\u0301larliga heilsu, sum blivu handa\u00f0 fyrrverandi landssty\u0301riskvinnuni a\u0301 Altjo\u0301\u00f0a Sa\u0301larheilsudegnum hin 10. oktobur 2018, ver\u00f0a sett i\u0301 verk."}, {"text_idx": "#000008", "text": "Til ber at taka heildar\u00e6tlanina ni\u00f0ur her: 2018.10 Heildar\u00e6tlan fyri sa\u0301larliga heilsu i\u0301 F\u00f8royum"}, {"text_idx": "#000009", "text": "Skjo\u0301t hja\u0301lp er dupult hja\u0301lp\nO\u0301keypis sa\u0301larfr\u00f8\u00f0ihja\u0301lp tiki\u00f0 ringasta try\u0301sti\u00f0 hja\u0301 no\u0301gvum ungum\nNy\u0301ggjur lei\u00f0ari a\u0301 So\u0301lteigi og Eysturstr\u00e6ti\nTvingsil i\u0301 Psykiatri: avbyrging og at missa sja\u0301lvr\u00e6\u00f0i\u00f0\u2013 s\u00f8guligt baksy\u0301n"}]